b"\n_START_ARTICLE_\nComic Book Legal Defense Fund\n_START_PARAGRAPH_\nComic Book Legal Defense Fund (CBLDF) on yhdysvaltalainen s\xc3\xa4\xc3\xa4ti\xc3\xb6, joka on omistautunut puolustamaan sarjakuva-alalla ty\xc3\xb6skentelevien oikeuksia Yhdysvaltain perustuslain ensimm\xc3\xa4isen lis\xc3\xa4yksen mukaiseen sananvapauteen (ilmaisunvapauteen). Voittoa tuottamaton j\xc3\xa4rjest\xc3\xb6 on esimerkiksi auttanut alan ihmisi\xc3\xa4 n\xc3\xa4iden jouduttua sarjakuvien sis\xc3\xa4ll\xc3\xb6n takia tekij\xc3\xb6in\xc3\xa4, tai kauppiaina vastakkain viranomaisten kanssa ja ohjannut syytetyille ihmisten tekemi\xc3\xa4 lahjoituksia. J\xc3\xa4rjest\xc3\xb6 pyrkii saamaan sarjakuville samat vapaudet ilmaisuun, kuin muullakin taiteelle, kuten kirjallisuudella ja elokuvalla on._NEWLINE_S\xc3\xa4\xc3\xa4ti\xc3\xb6 aloitti toimintansa virallisena j\xc3\xa4rjest\xc3\xb6n\xc3\xa4 tammikuussa 1990 rahoilla, jotka j\xc3\xa4iv\xc3\xa4t yli Illinoislaisen kauppiaan 'Friendly Freddien' puolustamiseen lahjoitetuista varoista. CBLDF:n puolustamien sarjakuva-ammattilaisten joukossa on muun muassa Michael Diana. S\xc3\xa4\xc3\xa4ti\xc3\xb6n aktiiveja ovat muun muassa k\xc3\xa4sikirjoittaja Neil Gaiman ja sarjakuvantekij\xc3\xa4t Jeff Smith ja Frank Miller."